Samandráttur: Línuskip: Fýra ísfiskalínuskip fiska við Ísland. Vit vanta at tvey koma at landa síðst í vikuni, meðan hini bæði neyvan landa í vikuni. Skipini hava ein blanding av toski, hýsu, brosmu og longu. Eisini eru tvey frystilínuskip við Ísland. Undir Føroyum eru fýra línuskip til fiskarí. Vit vantað at 1-2 landa mánadagin og so okkurt seinni í vikuni. Tá verður streymurin sera harður. Tað er mest toskur, hýsa, brosma og longa skipini fáa. Helst fer okkurt línuskip út í næstum. Útróður: Streymurin harðnar sum vikan líður og veðri verður umskiftandi, so tí vanta vit ikki nógvan útróður í vikuni. Djúpvatnstrolarar: Fýra fiska svartkalva og koma helst allir at landa í vikuni. Tveir mánadagin og so tveir seinni í vikuni. Fiskaríið er smáligt. Partrolarar: Tey flestu pørini eru til fiskarí, men fiskaríð er vánaligt. Vit vantað at nøkur pør landa miðskeiðis ella síðst í vikuni. Trolbátar: Tríggjir eru nýliga byrjaðir túr, so tí er ivasamt um nakar kemur inn í vikuni. Restin liggja við bryggju, men møguliga fer onkur út ínæstum. Garnaskip: Tvey fiska svartkalva og helst kemur annar at landa síðst í vikuni, meðan hin ikki landar fyrr enn í aðru viku. Fiskaríið er brúkiligt.